text: Våd weekend i vente med kun få solstrejf
  08 september 2017 kl. 05.40
  Efter en uge med masser af regn bliver weekenden også våd og med kun ganske lidt solskin.
  Bygerne bliver dog ikke i nærheden af så kraftige, som tilfældet var onsdag, der blev det hidtil vådeste døgn hidtil i år i Danmark.
  - Det er rigtig efterårsvejr efterhånden med regn, skyer og kun ganske lidt solskin, siger Klaus Larsen, vagthavende meteorolog ved Danmarks Meteorologiske Institut. 
   Fredag og lørdag vil de fleste egne få regn store dele af dagen, og det bliver mellem 13 og 17 grader varmt. Fredag begynder blæsende med op til frisk vind og ved kysterne bliver det op til hård vind.Søndag kommer solen lidt mere frem og weekenden rundes af med dagtemperaturer mellem 15 og 18 grader.
  